CELEX: 32019D0215(01)
Language: el
Date: 2019-02-07 00:00:00
Title: Εκτελεστική απόφαση της Επιτροπής, της 7ης Φεβρουαρίου 2019, σχετικά με τη δημοσίευση στην Επίσημη Εφημερίδα της Ευρωπαϊκής Ένωσης της αίτησης τροποποίησης των προδιαγραφών προϊόντος για ονομασία στον αμπελοοινικό τομέα όπως προβλέπεται στο άρθρο 105 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου [Barbera d’Asti (ΠΟΠ)]

15.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 60/4
               
            
         ΕΚΤΕΛΕΣΤΙΚΗ ΑΠΟΦΑΣΗ ΤΗΣ ΕΠΙΤΡΟΠΗΣ
         της 7ης Φεβρουαρίου 2019
         σχετικά με τη δημοσίευση στην Επίσημη Εφημερίδα της Ευρωπαϊκής Ένωσης της αίτησης τροποποίησης των προδιαγραφών προϊόντος για ονομασία στον αμπελοοινικό τομέα όπως προβλέπεται στο άρθρο 105 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου
         [Barbera d’Asti (ΠΟΠ)]
         (2019/C 60/05)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό ((ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 97 παράγραφος 3,
         Εκτιμώντας τα ακόλουθα:
         
                     (1)
                  
                  
                     Η Ιταλία υπέβαλε αίτηση τροποποίησης των προδιαγραφών προϊόντος για την ονομασία «Barbera d’Asti» σύμφωνα με το άρθρο 105 του κανονισμού (ΕΕ) αριθ. 1308/2013.
                  
               
                     (2)
                  
                  
                     Η Επιτροπή εξέτασε την εν λόγω αίτηση και διαπίστωσε ότι πληρούνται οι όροι που προβλέπονται στα άρθρα 93 έως 96, στο άρθρο 97 παράγραφος 1 και στα άρθρα 100, 101 και 102 του κανονισμού (ΕΕ) αριθ. 1308/2013.
                  
               
                     (3)
                  
                  
                     Ως εκ τούτου, για να καταστεί δυνατή η υποβολή ενστάσεων σύμφωνα με το άρθρο 98 του κανονισμού (ΕΕ) αριθ. 1308/2013, θα πρέπει να δημοσιευθεί στην Επίσημη Εφημερίδα της Ευρωπαϊκής Ένωσης η αίτηση τροποποίησης των προδιαγραφών προϊόντος που αφορούν την ονομασία «Barbera d’Asti»,
                  
               ΑΠΟΦΑΣΙΖΕΙ:
         
            Άρθρο μόνο
            Η αίτηση τροποποίησης των προδιαγραφών προϊόντος για την ονομασία «Barbera d’Asti» (ΠΟΠ) σύμφωνα με το άρθρο 105 του κανονισμού (ΕΕ) αριθ. 1308/2013 εμφαίνεται στο παράρτημα της παρούσας απόφασης.
            Σύμφωνα με το άρθρο 98 του κανονισμού (ΕΕ) αριθ. 1308/2013, το δικαίωμα υποβολής ένστασης κατά της τροποποίησης των προδιαγραφών προϊόντος η οποία αναφέρεται στο πρώτο εδάφιο του παρόντος άρθρου ισχύει επί χρονικό διάστημα δύο μηνών από την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 7 Φεβρουαρίου 2019.
            
               
                  Για την Επιτροπή
               
               Phil HOGAN
               
                  Μέλος της Επιτροπής
               
            
         
         
            (1)  ΕΕ L 347 της 20.12.2013, σ. 671.
      
      
         
            ΠΑΡΑΡΤΗΜΑ
            
               «Barbera d’Asti»
            
            
               PDO-IT-A1398-AM02
            
            
               Ημερομηνία υποβολής της αίτησης: 2.12.2014
            
            ΑΙΤΗΣΗ ΓΙΑ ΤΡΟΠΟΠΟΙΗΣΗ ΤΩΝ ΠΡΟΔΙΑΓΡΑΦΩΝ ΤΟΥ ΠΡΟΪΟΝΤΟΣ
            1.   Κανόνες που διέπουν την τροποποίηση
            
            Άρθρο 105 του κανονισμού (ΕΕ) αριθ. 1308/2013 — Μη ήσσονος σημασίας τροποποίηση
            2.   Περιγραφή και αιτιολόγηση της τροποποίησης
            
            2.1.   Τροποποίηση των προδιαγραφών προϊόντος του Barbera d’Asti DOCG (ΠΟΠ) - Διαγραφή των αναφορών στην υποπεριοχή Nizza
            
            Τροποποίηση των προδιαγραφών του προϊόντος που περιλαμβάνει σειρά τροποποιήσεων στο ενιαίο έγγραφο που αναφέρεται στο άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013.
            Άρθρο 1 - Ονομασία και οίνοι - Οι αναφορές στην υποπεριοχή Nizza διαγράφονται από τις παραγράφους 1 και 2. Οι αναφορές του ενιαίου εγγράφου σε οίνους από την υποπεριοχή Nizza διαγράφονται από τα τμήματα 2.4, 2.5 και 2.5.2. Πρόκειται για τυπικές τροποποιήσεις οι οποίες προκύπτουν από το αίτημα για μετατροπή της υποπεριοχής Nizza σε αυθύπαρκτη ονομασία DOCG (ΠΟΠ) (σύμφωνα με το άρθρο 4 παράγραφος 5 του νομοθετικού διατάγματος αριθ. 61/2010), όπως επισημοποιείται με την αίτηση για προστασία του αντίστοιχου οίνου «Nizza» DOCG (ΠΟΠ) (βλέπε αρχείο PDO-IT-01896).
            Η τροποποίηση συνδέεται με το αίτημα για προστασία της ονομασίας «Nizza» DOCG (ΠΟΠ) (PDO-IT-01896) και της περιοχής παραγωγής του «Barbera d’Asti» DOCG (ΠΟΠ) που αναφέρεται στο άρθρο 3 των προδιαγραφών. Η διαγραφή της υποπεριοχής Nizza, που ήταν εκ των πραγμάτων επιπρόσθετος γεωγραφικός χαρακτηρισμός για τους οίνους «Barbera d’Asti» DOCG (ΠΟΠ) και, αντίστοιχα, ρυθμιζόταν σε χωριστές συνοδευτικές προδιαγραφές, και η μετατροπή της σε αυθύπαρκτη ονομασία «Nizza» DOCG (ΠΟΠ) δεν συνεπάγεται καμία μεταβολή στην περιοχή παραγωγής «Barbera d’Asti» DOCG (ΠΟΠ). Συνεπώς, επισημαίνεται ότι η εν λόγω περιοχή παραγωγής, η οποία περιγράφεται στο άρθρο 3, περιλαμβάνει επίσης την περιοχή παραγωγής που οριοθετείται στις προδιαγραφές του οίνου «Nizza» DOCG (ΠΟΠ), όπως ακριβώς μέχρι τούδε την περιελάμβανε ως υποπεριοχή Nizza. Αυτό συνάδει απόλυτα με το ισχύον ευρωπαϊκό και ιταλικό δίκαιο για την προστασία των ΠΟΠ και ΠΓΕ, τα οποία επιτρέπουν τη συνύπαρξη δύο ή περισσότερων ονομασιών εντός μίας περιοχής, υπό την προϋπόθεση ότι ρυθμίζονται χωριστά. Στο πλαίσιο αυτό, οι παραγωγοί θα δύνανται, κάθε χρόνο την εποχή της συγκομιδής, να επιλέγουν ποιον οίνο ΠΟΠ θα παράγουν σε έκαστο αμπελώνα (υπό την προϋπόθεση, φυσικά, ότι συμμορφώνονται προς τα τεχνικά χαρακτηριστικά και τα χαρακτηριστικά παραγωγής που καθορίζονται στις συναφείς προδιαγραφές).
            2.2.   Άρθρο 4 - Πρότυπα αμπελοκαλλιέργειας
            
            Παράγραφος 2 - Τροποποίηση των προδιαγραφών: Εισάγεται η δυνατότητα χρήσης άρδευσης σε περιπτώσεις έκτακτης ανάγκης με την προσθήκη της διατύπωσης «επιτρέπεται η άρδευση σε περιπτώσεις έκτακτης ανάγκης» αμέσως μετά τη φράση «απαγορεύεται κάθε μορφή εξαναγκασμένης καλλιέργειας». Η εν λόγω τροποποίηση προτείνεται λόγω της μεταβολής των κλιματικών συνθηκών τα τελευταία έτη, που χαρακτηρίζονται από χαμηλές βροχοπτώσεις και υψηλό μέσο όρο θερμοκρασίας και από υψηλές ανώτατες θερινές θερμοκρασίες, οι οποίες προκαλούν υπερβολική καταπόνηση των υδάτων σε διάφορα εδάφη πλαγιών και σε διάφορες κλιματικές συνθήκες. Η δυνατότητα επείγουσας άρδευσης καθιστά εφικτή, όπου κρίνεται αναγκαίο, την αποτροπή ενδεχόμενων αρνητικών επιπτώσεων στην ποιότητα των σταφυλιών και στην ανάπτυξη των νεαρών φυτών.
            Παράγραφος 4 - Τροποποίηση των προδιαγραφών: Οι λέξεις «αν χρειαστεί» διαγράφονται από την πρόταση «Σε περίπτωση έτους κακής συγκομιδής, αν χρειαστεί, η περιφερειακή κυβέρνηση του Piedmont…».
            Πρόκειται για τυπική τροποποίηση ως προς το ότι η περιφερειακή κυβέρνηση παρεμβαίνει στη μείωση της απόδοσης κάθε φορά που συντρέχει κακή συγκομιδή. Συνεπώς, οι λέξεις «αν χρειαστεί» είναι περιττές και διαγράφονται χωρίς να μεταβάλλεται το νόημα της παραγράφου.
            2.3.   Άρθρο 5 - Πρότυπα οινοποίησης
            
            Παράγραφος 4 - Τροποποίηση των προδιαγραφών: Στο πλαίσιο της περιόδου παλαίωσης των οίνων, στον πίνακα όπου αναφέρεται η χρήση ξύλου, η ειδική αναφορά «δρύινα» διαγράφεται από τη φράση «εκ των οποίων σε ξύλο (δρύινα βαρέλια οποιουδήποτε μεγέθους)».
            Τούτο διότι στις μέρες μας, οι παραγωγοί που πάντα επιδιώκουν την παραγωγή προϊόντων υψηλής ποιότητας πρέπει να είναι σε θέση να επιλέγουν άλλο τύπο ξύλου το οποίο θεωρούν καταλληλότερο για τον εξευγενισμό των οίνων τους. Σε κάθε περίπτωση, η νομοθεσία της ΕΕ για τις ονομασίες ΠΟΠ και ΠΓΕ δεν απαιτεί να υποδεικνύονται στις προδιαγραφές του προϊόντος τα βοτανικά είδη από τα οποία προέρχεται το ξύλο. Επισημαίνεται ότι η μοναδική διάταξη της νομοθεσίας της ΕΕ που ρυθμίζει το συγκεκριμένο ζήτημα είναι το άρθρο 66 παράγραφος 2 και το παράρτημα XVI του κανονισμού (ΕΚ) αριθ. 607/2009, ο οποίος, μεταξύ των πιθανών ενδείξεων που πρέπει να περιλαμβάνονται στην επισήμανση, επιτρέπει επίσης τη χρήση ενδείξεων όπως «παλαίωση σε βαρέλι», «ωρίμαση σε κάδο» ή «ωρίμαση σε βαρέλι», ήτοι χωρίς τη βοτανική ονομασία του είδους από το οποίο προέρχεται το ξύλο.
            Παράγραφος 4 τελευταίο εδάφιο - Τροποποίηση των προδιαγραφών: Η φράση «της ίδιας εσοδείας» προστίθεται μετά τη διατύπωση «Τα βαρέλια μπορούν να συμπληρώνονται με τον ίδιο οίνο».
            Κρίθηκε πρόσφορο να προσδιορίζεται ότι, κατά την περίοδο παλαίωσης, πρέπει να χρησιμοποιείται ο ίδιος τύπος οίνου από την ίδια εσοδεία για τη συμπλήρωση των βαρελιών.
            Άρθρο 5 παράγραφος 2 - Τροποποίηση των προδιαγραφών: Η μονάδα μέτρησης αλλάζει από «kg» σε «t» στη φράση «οι συναφείς αποδόσεις σταφυλιών σε kg/ha, όπως ορίζεται στο άρθρο 4 παράγραφος 3».
            Πρόκειται για επίσημη τροποποίηση με σκοπό η μονάδα μέτρησης να είναι συνεπής με εκείνη που χρησιμοποιείται στο άρθρο 4 παράγραφος 3, στην οποία γίνεται αναφορά και η οποία εκφράζει την απόδοση των σταφυλιών σε τόνους.
            2.4.   Άρθρο 6 - Χαρακτηριστικά κατά την κατανάλωση
            
            Τροποποίηση των προδιαγραφών: Απαλείφεται η ακόλουθη παράγραφος: «2. Το υπουργείο Γεωργικής Πολιτικής, Τροφίμων και Δασών μπορεί, με διάταγμά του, να αλλάξει τα συνολικά ποσοστά οξύτητας και εκχυλίσματος χωρίς σάκχαρα.»
            Πρόκειται για επίσημη τροποποίηση, καθώς η επιλογή που αναφέρεται δεν συμμορφώνεται πλέον προς την τρέχουσα νομοθεσία.
            2.5.   Άρθρο 7 - Επισήμανση και παρουσίαση
            
            Άρθρο 7 παράγραφος 3 - Τροποποίηση των προδιαγραφών: Απαλείφεται η ακόλουθη περίπτωση:
            
               «Η λέξη “Vigna” [αμπελώνας] ακολουθούμενη από το συναφές τοπωνύμιο ή την παραδοσιακή ονομασία πρέπει να εμφανίζεται στην ετικέτα με μέγεθος γραμματοσειράς μικρότερο ή ίσο με το 50 % της γραμματοσειράς που χρησιμοποιείται για την ένδειξη “Barbera d’Asti” DOCG (ΠΟΠ).»
            
            Σκοπός της εν λόγω αλλαγής είναι να αποφεύγονται οι περιορισμοί όσον αφορά την ένδειξη των εν λόγω λέξεων (Vigna + τοπωνύμιο), αλλά, αντιθέτως, να γίνεται αναφορά στους γενικούς εθνικούς κανόνες και ενωσιακούς κανόνες, ώστε να είναι εφικτό να προβάλλεται περισσότερο η εν λόγω ένδειξη, η οποία αποτελεί διακριτικό γνώρισμα του οινοπαραγωγού.
            2.6.   Άρθρο 8 - Συσκευασία
            
            Άρθρο 8 παράγραφος 1 - Τροποποίηση των προδιαγραφών: Τυπική τροποποίηση που απαιτεί η χωρητικότητα των περιεκτών να αναγράφεται σε λίτρα, αντί για εκατοστόλιτρα, σύμφωνα με το πρότυπο σύστημα μετρήσεων. Παράλληλα, υπάρχει πρόβλεψη για όλα τα μεγέθη από 0,187 λίτρα έως 12 λίτρα, ενώ εξακολουθούν να μην περιλαμβάνονται χωρητικότητες 2 λίτρων, αλλά περιλαμβάνονται ορισμένα μεγαλύτερα μεγέθη που προηγουμένως μπορούσαν να χρησιμοποιηθούν αποκλειστικά για λόγους προώθησης.
            Η πρόβλεψη αυτή βασίζεται σε εμπορικές απαιτήσεις που σκοπό έχουν να καταστήσουν δυνατή την τοποθέτηση του προϊόντος σε διάφορα τμήματα της αγοράς. Πρωτίστως, η χρήση φιαλών μεγαλύτερης χωρητικότητας επιτρέπει τη βελτίωση τόσο της ποιότητας (με τη δημιουργία βέλτιστων συνθηκών για τη διαδικασία παλαίωσης στη φιάλη) όσο και της εικόνας του οίνου, καθώς πρόκειται για πολύτιμους περιέκτες που αρμόζουν στο κύρος του οίνου.
            Άρθρο 8 παράγραφος 3 - Τροποποίηση των προδιαγραφών: Τα μέσα πωματισμού των φιαλών προσδιορίζονται σύμφωνα με την ισχύουσα νομοθεσία, η οποία απαγορεύει μόνο τη χρήση μεταλλικών πωμάτων για τους οίνους Barbera d’Asti και Barbera d’Asti Superiore. Επιπροσθέτως, για τύπους που φέρουν την ονομασία «Vigna» και την ένδειξη της υποπεριοχής, επιτρέπεται αποκλειστικά και μόνο η χρήση φυσικών φελλών.
            Σκοπός είναι να αποτρέπονται τα υπερβολικά περιοριστικά μέτρα για τους βασικούς τύπους DOCG (ΠΟΠ) που παράγονται σε μεγάλες ποσότητες και μάλιστα να διαφοροποιείται η εικόνα των πολυτελέστερων τύπων, οι οποίοι προσδιορίζουν τον αμπελώνα και/ή την υποπεριοχή, με τη χρήση αποκλειστικά φυσικών φελλών.
            2.7.   Τροποποίηση των προδιαγραφών για τους οίνους «Barbera d’Asti» DOCG (ΠΟΠ). Αναθεώρηση του παραρτήματος στο τέλος των προδιαγραφών του προϊόντος (κανόνες για τις υποπεριοχές: Nizza, Tinella, Colli Astiani ή Astiano)
            
            Τροποποίηση των προδιαγραφών προϊόντος που περιλαμβάνει σειρά τροποποιήσεων στο ενιαίο έγγραφο που αναφέρεται στο άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013.
            Το παράρτημα στο τέλος των προδιαγραφών αναθεωρήθηκε και οι κανόνες που σχετίζονται με την υποπεριοχή Nizza διαγράφονται.
            Κατόπιν της αίτησης για προστασία της ονομασίας «Nizza» DOCG (ΠΟΠ) (PDO-IT-01896), το παράρτημα τροποποιείται και διατηρούνται μόνο οι κανόνες για τις υποπεριοχές «Tinella» και «Colli Astiani» ή «Astiano».
            Η διαγραφή της υποπεριοχής Nizza, που ήταν εκ των πραγμάτων επιπρόσθετος γεωγραφικός χαρακτηρισμός για τους οίνους «Barbera d’Asti» DOCG (ΠΟΠ), δεν συνεπάγεται καμία μεταβολή στην περιοχή παραγωγής «Barbera d’Asti».
            Αυτό συνάδει απόλυτα με το ισχύον ευρωπαϊκό και ιταλικό δίκαιο για την προστασία των ΠΟΠ και των ΠΓΕ, που επιτρέπουν τη συνύπαρξη δύο ή περισσότερων ονομασιών εντός μίας περιοχής, υπό την προϋπόθεση ότι υπόκεινται σε ξεχωριστή κανονιστική ρύθμιση.
            Στο πλαίσιο αυτό, οι παραγωγοί θα δύνανται, κάθε χρόνο την εποχή της συγκομιδής, να επιλέγουν ποιον οίνο ΠΟΠ θα παράγουν σε έκαστο αμπελώνα (υπό την προϋπόθεση, φυσικά, ότι συμμορφώνονται προς τα τεχνικά χαρακτηριστικά και τα χαρακτηριστικά παραγωγής που καθορίζονται στις συναφείς προδιαγραφές).
            2.8.   Επικαιροποίηση των παραπομπών στη νομοθεσία
            
            Τυπικές τροποποιήσεις στο άρθρο 4 παράγραφος 3 και το άρθρο 7 παράγραφοι 3 και 10 των προδιαγραφών και στο ενιαίο έγγραφο (δικαιολογητικά έγγραφα).
            Επικαιροποιήθηκαν οι παραπομπές στη νομοθεσία. Η αναφορά «νομοθετικό διάταγμα αριθ. 61/2010» στις προδιαγραφές προϊόντος αντικαθίσταται από την αναφορά «νόμος αριθ. 238/2016». Στα δικαιολογητικά έγγραφα προστίθεται ο προαναφερόμενος νόμος αριθ. 238/2016, που προβλέπει εθνικούς κανόνες για την παραγωγή, την εμπορία, τις ονομασίες προέλευσης, τις γεωγραφικές ενδείξεις, τους παραδοσιακούς όρους, την επισήμανση και την παρουσίαση, τη διαχείριση, τους ελέγχους και τις κυρώσεις αναφορικά με τα προϊόντα οίνου που αναφέρονται στους κανονισμούς (ΕΕ) αριθ. 1308/2013 και αριθ. 1306/2013, στον κατ’ εξουσιοδότηση κανονισμό (ΕΕ) 2016/1149 της Επιτροπής και στον εκτελεστικό κανονισμό (ΕΕ) 2016/1150 της Επιτροπής.
            ΕΝΙΑΙΟ ΕΓΓΡΑΦΟ
            1.   Ονομασία προς καταχώριση
            
            Barbera d’Asti
            2.   Τύπος γεωγραφικής ένδειξης
            
            ΠΟΠ – Προστατευόμενη Ονομασία Προέλευσης
            3.   Κατηγορίες αμπελοοινικών προϊόντων
            
            
                     
                        1.
                     
                     
                        Οίνος
                     
                  4.   Περιγραφή του/των οίνου/οίνων
            
            Barbera d’Asti, Barbera d’Asti Superiore
            
               Χρώμα: ρουμπινί, που με την παλαίωση τείνει προς το βαθυκόκκινο του γρανάτη·
            
               Άρωμα: έντονο και διακριτό, που με την παλαίωση τείνει προς το αιθέριο·
            
               Γεύση: ξηρή, χωρίς ανθρακικό, με γεμάτο σώμα· όταν φτάσει στη σωστή παλαίωση, περισσότερο αρμονική, ευχάριστη, με πλήρες άρωμα·
            
               Ελάχιστος ολικός αλκοολικός τίτλος κατ’ όγκο: 12,0 %· 12,5 % για οίνους με την ένδειξη «Superiore» ή «Vigna»·
            
               Ελάχιστο εκχύλισμα χωρίς σάκχαρα: 24 g/l· με την ένδειξη «Superiore»: 25 g/l.
            Οποιεσδήποτε αναλυτικές παράμετροι δεν απεικονίζονται στον πίνακα που ακολουθεί συμμορφώνονται με τα όρια που θεσπίζονται στην εθνική και στην ενωσιακή νομοθεσία.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol):
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol):
                     
                     
                         
                     
                  
                        Ελάχιστη ολική οξύτητα:
                     
                     
                        4,5  γραμμάρια ανά λίτρο, εκφραζόμενη σε τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο):
                     
                     
                         
                     
                  
                        Μέγιστος ολικός θειώδης ανυδρίτης (σε χιλιοστόγραμμα ανά λίτρο):
                     
                     
                         
                     
                  Barbera d’Asti Superiore με καθορισμένη περιοχή «Tinella» και «Colli Astiani» ή «Astiano»
            
               Χρώμα: ρουμπινί, που με την παλαίωση τείνει προς το βαθυκόκκινο του γρανάτη·
            
               Άρωμα: έντονο και διακριτό, που με την παλαίωση τείνει προς το αιθέριο·
            
               Γεύση: ξηρή, χωρίς ανθρακικό, με γεμάτο σώμα· όταν φτάσει στη σωστή παλαίωση, περισσότερο αρμονική, ευχάριστη, με πλήρες άρωμα·
            
               Ελάχιστος ολικός αλκοολικός τίτλος κατ’ όγκο: 13,0 %·
            
               Ελάχιστο εκχύλισμα χωρίς σάκχαρα: 26 g/l.
            Οι αναλυτικές παράμετροι που δεν απεικονίζονται στον πίνακα που ακολουθεί συμμορφώνονται με τα όρια που θεσπίζονται στην εθνική νομοθεσία.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol):
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol):
                     
                     
                         
                     
                  
                        Ελάχιστη ολική οξύτητα:
                     
                     
                        5,0  γραμμάρια ανά λίτρο, εκφραζόμενη σε τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο):
                     
                     
                         
                     
                  
                        Μέγιστος ολικός θειώδης ανυδρίτης (σε χιλιοστόγραμμα ανά λίτρο):
                     
                     
                         
                     
                  5.   Οινολογικές πρακτικές
            
            5.1.   Ειδική οινολογική πρακτική
            
            Παλαίωση
            Ειδική οινολογική πρακτική
            «Barbera d’Asti», περιλαμβανομένης της ένδειξης «Vigna»: πρέπει να παλαιώνεται επί τουλάχιστον 4 μήνες, από την 1η Νοεμβρίου του έτους κατά το οποίο γίνεται η συγκομιδή των σταφυλιών.
            «Barbera d’Asti Superiore», περιλαμβανομένης της ένδειξης «Vigna»: πρέπει να παλαιώνεται επί τουλάχιστον 14 μήνες, εκ των οποίων τουλάχιστον 6 μήνες σε ξύλινα βαρέλια, από την 1η Νοεμβρίου του έτους κατά το οποίο γίνεται η συγκομιδή των σταφυλιών.
            «Barbera d’Asti», υποπεριοχή «Tinella» και «Colli Astiani» ή «Astiano»: πρέπει να παλαιώνεται επί τουλάχιστον 24 μήνες, εκ των οποίων τουλάχιστον 6 μήνες σε ξύλινα βαρέλια και 6 μήνες σε φιάλη, από την 1η Οκτωβρίου του έτους κατά το οποίο γίνεται η συγκομιδή των σταφυλιών.
            Συμπλήρωση των βαρελιών
            Ειδική οινολογική πρακτική
            Κατά τη διάρκεια της υποχρεωτικής περιόδου παλαίωσης, τα βαρέλια μπορούν να συμπληρώνονται με τον ίδιο οίνο της ίδιας εσοδείας, ο οποίος μπορεί να αποθηκεύεται σε περιέκτες άλλους από ξύλινα βαρέλια, σε ποσότητα που αναλογεί σε έως και 10 % του συνολικού όγκου. Σκοπός της συγκεκριμένης διαδικασίας είναι να διασφαλίζεται ότι τα βαρέλια και όλα τα δοχεία οίνων είναι μονίμως πλήρως γεμισμένα· ο οίνος που εξατμίζεται κατά τη διαδικασία παλαίωσης και/ή λόγω απώλειας όγκου η οποία προκαλείται από πτώσεις της θερμοκρασίας αντικαθίσταται από οίνο ίδιου τύπου με εκείνον που περιέχεται στο δοχείο.
            Εμπλουτισμός
            Ειδική οινολογική πρακτική
            Ο εμπλουτισμός επιτρέπεται σύμφωνα με τα όρια και τις μεθόδους που προβλέπονται από την τρέχουσα νομοθεσία για τους διάφορους τύπους «Barbera d’Asti».
            Περιορισμός: Για τους οίνους «Barbera d’Asti» Superiore που φέρουν επισήμανση στην οποία αναγράφεται η υποπεριοχή «Tinella», ο αλκοολικός τίτλος κατ’ όγκο μπορεί να αυξηθεί κατά 0,5 % κατ’ ανώτατο όριο, ενώ για τους οίνους «Barbera d’Asti» Superiore που φέρουν επισήμανση στην οποία αναγράφεται η υποπεριοχή «Colli Astiani» ή «Astiano», μπορεί να αυξάνεται κατά 1 % κατ’ ανώτατο όριο.
            5.2.   Μέγιστες αποδόσεις:
            
            Barbera d’Asti και Barbera d’Asti Superiore
            63 εκατόλιτρα ανά εκτάριο
            Barbera d’Asti Superiore με καθορισμένη υποπεριοχή «Tinella» και «Colli Astiani» ή «Astiano»
            49 εκατόλιτρα ανά εκτάριο
            Barbera d’Asti και Barbera d’Asti Superiore με την ένδειξη «Vigna»
            56 εκατόλιτρα ανά εκτάριο
            6.   Οριοθετημένη γεωγραφική περιοχή
            
            Η περιοχή παραγωγής των οίνων «Barbera d’Asti» DOCG (ΠΟΠ) περιλαμβάνει το σύνολο των εδαφών των ακόλουθων κοινοτήτων:
            Επαρχία Asti:
            Agliano Terme, Albugnano, Antignano, Aramengo, Asti, Azzano d’Asti, Baldichieri, Belveglio, Berzano S. Pietro, Bruno, Bubbio, Buttigliera d’Asti, Calamandrana, Calliano, Calosso, Camerano Casasco, Canelli, Cantarana, Capriglio, Casorzo, Cassinasco, Castagnole Lanze, Castagnole Monferrato, Castel Boglione, Castell’Alfero, Castellero, Castelletto Molina, Castello d’Annone, Castelnuovo Belbo, Castelnuovo Calcea, Castelnuovo Don Bosco, Castel Rocchero, Celle Enomondo, Cerreto d’Asti, Cerro Tanaro, Cessole, Chiusano d’Asti, Cinaglio, Cisterna d’Asti, Coazzolo, Cocconato, Corsione, Cortandone, Cortanze, Cortazzone, Cortiglione, Cossombrato, Costigliole d’Asti, Cunico, Dusino San Michele, Ferrere, Fontanile, Frinco, Grana, Grazzano Badoglio, Incisa Scapaccino, Isola d’Asti, Loazzolo, Maranzana, Maretto, Moasca, Mombaldone, Mombaruzzo, Mombercelli, Monale, Monastero Bormida, Moncalvo, Moncucco Torinese, Mongardino, Montabone, Montafia, Montaldo Scarampi, Montechiaro d’Asti, Montegrosso d’Asti, Montemagno, Montiglio Monferrato, Moransengo, Nizza Monferrato, Olmo Gentile, Passerano Marmorito, Penango, Piea, Pino d’Asti, Piovà Massaia, Portacomaro, Quaranti, Refrancore, Revigliasco d’Asti, Roatto, Robella, Rocca d’Arazzo, Roccaverano, Rocchetta Palafea, Rocchetta Tanaro, San Damiano D’Asti, San Giorgio Scarampi, San Martino Alfieri, San Marzano Oliveto, San Paolo Solbrito, Scurzolengo, Serole, Sessame, Settime, Soglio, Tigliole, Tonco, Tonengo, Vaglio Serra, Valfenera, Vesime, Viale d’Asti, Viarigi, Vigliano, Villafranca d’Asti, Villa San Secondo, Vinchio.
            Επαρχία Alessandria:
            Acqui, Alfiano Natta, Alice Bel Colle, Altavilla Monferrato, Bergamasco, Bistagno, Borgoratto Alessandrino, Camagna Monferrato, Camino, Carentino, Casale Monferrato, Cassine, Castelletto Merli, Cellamonte, Cereseto, Cerrina, Coniolo, Conzano, Cuccaro Monferrato, Frascaro, Frassinello Monferrato, Fubine, Gabiano, Gamalero, Lu Monferrato, Mirabello Monferrato, Mombello Monferrato, Moncestino, Murisengo, Occimiano, Odalengo Grande, Odalengo Piccolo, Olivola, Ottiglio, Ozzano Monferrato, Pontestura, Ponzano Monferrato, Ricaldone, Rosignano Monferrato, Sala Monferrato, S. Giorgio Monferrato, S. Salvatore Monferrato, Serralunga di Crea, Solonghello, Strevi, Terruggia, Terzo, Treville, Vignale, Villadeati, Villamiroglio.
            Στις κοινότητες Coniolo, Casale Monferrato, Occimiano και Mirabello Monferrato, η περιοχή παραγωγής περιορίζεται στις πλαγιές στη δεξιά όχθη του ποταμού Πάδου, οι οποίες, με τη σειρά τους, οριοθετούνται από την περιφερειακή οδό της κοινότητας Casale, από τη γέφυρα του ποταμού Πάδου προς Alessandria, οδός που διασχίζει τον λόφο Santa Anna και διέρχεται από τη γειτονιά Valentino και τον οικισμό San Germano.
            Στα νότια της κοινότητας Casale, τα όρια της περιοχής παραγωγής συμπίπτουν με την κύρια οδό μέχρι τα διοικητικά όρια της κοινότητας San Salvatore Monferrato, και περιλαμβάνουν τις γαίες δυτικά της οδού.
            Οριοθέτηση των υποπεριοχών εντός της ευρύτερης περιοχής παραγωγής Barbera d’Asti DOCG (ΠΟΠ):
            
                        —
                     
                     
                        Η περιοχή παραγωγής του οίνου «Barbera d’Asti» Superiore «Tinella» DOCG (ΠΟΠ) περιλαμβάνει το σύνολο των εδαφών των κοινοτήτων Costigliole d’Asti, Calosso, Castagnole Lanze, Coazzolo και Isola d’Asti (περιορίζεται στη γη που βρίσκεται δεξιά της οδού Asti-Montegrosso).
                     
                  
                        —
                     
                     
                        Η περιοχή παραγωγής των «Barbera d’Asti» Superiore «Colli Astiani» ή «Astiano» περιλαμβάνει, όσον αφορά την κοινότητα Asti, την επαρχία Montemarzo και San Marzanotto Valle Tanaro, όσον αφορά την κοινότητα Isola d’Asti, τις γαίες αριστερά της οδού Asti-Montegrosso d’Asti, και το σύνολο των εδαφών των κοινοτήτων Mongardino, Vigliano, Montegrosso d’Asti, Montaldo Scarampi, Rocca d’Arazzo και Azzano.
                     
                  7.   Κύρια/-ες οινοποιήσιμη/-ες ποικιλία/-ες σταφυλιού
            
            Barbera N.
            8.   Περιγραφή του/των δεσμού/δεσμών
            
            Φυσικοί παράγοντες που συμβάλλουν στον δεσμό
            Η περιοχή παραγωγής βρίσκεται στο κέντρο της αποκαλούμενης τριτογενούς λεκάνης του Piedmont και περιλαμβάνει την επαρχία Asti και τμήμα της επαρχίας Alessandria. Πρόκειται για μια περιοχή χαμηλών λόφων με υψόμετρο, ως επί το πλείστον, από 150 έως 400 μέτρα, που χαρακτηρίζεται από ήπιο ή ήπιο προς θερμό κλίμα (περίπου 1 800 βαθμοημέρες), με μέση ετήσια βροχόπτωση περίπου 700 mm.
            Οι γαίες του «Barbera d’Asti» χρονολογούνται περισσότερο από 2 εκατομμύρια χρόνια, όταν η θάλασσα υποχώρησε από τη σημερινή κοιλάδα του Πάδου και ξεκίνησε η διάβρωση σε μαζική κλίμακα, με αποτέλεσμα τον σχηματισμό του λοφώδους τοπίου στη σημερινή διαμόρφωσή του. Οι παλαιότερες γαίες βρίσκονται βορείως και νοτίως της περιοχής παραγωγής και συνίστανται σε ψαμμιτική και ασβεστολιθική μάργα από την εποχή του Μειόκαινου, τα αποκαλούμενα «λευκά εδάφη», όπου είναι εύκολο να βρεθούν απολιθωμένα κοχύλια. Τα πιο πρόσφατα εδάφη είναι οι αμμώδεις περιοχές «Asti sands» (Πλειόκαινο) στις όχθες του Tanaro, που είναι θαλάσσιες ιζηματογενείς εναποθέσεις. Πρόκειται κυρίως για ασβεστολιθικά εδάφη που χαρακτηρίζονται από μεγάλη περιεκτικότητα σε ανθρακικό ασβέστιο και μικρή περιεκτικότητα σε οργανική ύλη· συνήθως είναι άνυδρα το καλοκαίρι λόγω της κλίσης των λόφων, γεγονός που συνεπάγεται ότι δεν δύνανται να συγκρατήσουν νερό.
            Ανθρώπινοι παράγοντες που συμβάλλουν στον δεσμό
            Στο βιβλίο Ampelografia della Provincia di Alessandria [Ποικιλίες αμπέλου της επαρχίας Alessandria], Leardi and Demaria, 1873 (την εποχή εκείνη η επαρχία Alessandria περιελάμβανε επίσης ολόκληρη τη σημερινή επαρχία Asti, η οποία αποσπάστηκε το 1936), αναφέρονται τα ακόλουθα σχετικά με την ποικιλία Barbera: «Η εν λόγω περίφημη ποικιλία σταφυλιών είναι μία εκ των κύριων ποικιλιών που χρησιμοποιούνται στους οίνους των περιοχών Asti και Basso Monferrato, όπου αποτελεί αυτόχθονη ποικιλία η οποία καλλιεργείται εδώ και πολύ μεγάλο χρονικό διάστημα».
            Η τέλεια συνέργεια ανάμεσα στον άνθρωπο και το περιβάλλον στην περιοχή «Barbera d’Asti» συνοψίζεται στη χρήση του παραδοσιακού συστήματος καλλιέργειας κατά τις ισοϋψείς καμπύλες και του συστήματος κατακόρυφης υποστύλωσης με πλέγμα, της αμφίπλευρης μεθόδου Guyot και ενίοτε του συστήματος κλαδέματος σε σχήμα ακιδωτού κορδονίου, της συγκράτησης των αποδόσεων και της ορθολογικής διαχείρισης του φυλλώματος που, σε συνδυασμό με τη μεσημβρινή έκθεση, μεγιστοποιούν την ποιότητα των σταφυλιών Barbera. Η ποικιλία σταφυλιών Barbera, η οποία απαιτεί μεγάλη ηλιοφάνεια, συνήθως καλλιεργείται στις καλύτερα εκτεθειμένες πλαγιές (με νοτιοανατολικό προς δυτικό προσανατολισμό), μη περιλαμβανομένων των κοιλάδων.
            Λεπτομέρειες για την ποιότητα ή τα χαρακτηριστικά του προϊόντος που μπορούν να αποδοθούν ουσιαστικά ή αποκλειστικά στο γεωγραφικό περιβάλλον.
            Ο συνδυασμός φυσικών και ανθρώπινων παραγόντων που χαρακτηρίζει την περιοχή επιτρέπει την παραγωγή του οίνου Barbera d’Asti με ικανοποιητικό μέσο αλκοολικό τίτλο 13 % vol., καλή οξύτητα και εξαιρετική σύνθεση πολυφαινολών. Τα χαρακτηριστικά των οίνων που παράγονται στη συγκεκριμένη γεωγραφική περιοχή έχουν στενή συνάφεια με τα εδάφη. Τα «λευκά εδάφη», με την κυρίαρχη παρουσία ιλύος και αργίλου και την υψηλή περιεκτικότητα σε ανθρακικό ασβέστιο, παράγουν οίνους με γεμάτο σώμα οι οποίοι είναι πλούσιοι σε χρώμα και διατηρούνται για μεγάλο χρονικό διάστημα. Οι αμμώδεις περιοχές του Asti, που εντοπίζονται κυρίως στην καρδιά της περιοχής Monferrato Astigiano, εκατέρωθεν του ποταμού Tanaro, παράγουν ερυθρούς οίνους με έντονα και ήπια αρώματα κόκκινων φρούτων και χαμηλή οξύτητα, οι οποίοι παλαιώνουν ταχύτερα.
            Περιγραφή της αιτιώδους αλληλεπίδρασης
            Παρά το γεγονός ότι η ποικιλία αμπέλου Barbera απαντάται συχνά στη νότια περιοχή του Piedmont, είναι ιδιαίτερα διαδεδομένη στην περιοχή, όπου αποτελεί την κυρίαρχη ποικιλία. Το λοφώδες έδαφος σε συνδυασμό με τις πλαγιές με νοτιοανατολικό έως νοτιοδυτικό προσανατολισμό δημιουργούν ένα ιδανικό περιβάλλον, ευάερο και φωτεινό, χωρίς στάσιμα νερά. Το ήπιο έως θερμό κλίμα, η υφή και η χημική/φυσική σύσταση των εδαφών, καθώς και τα συνεχή έργα των ανθρώπων για τη διατήρηση της περιοχής και των αμπελώνων της καταδεικνύουν τον δεσμό ανάμεσα στη γη και τους οίνους, ο οποίος ενισχύει τα ειδικά χαρακτηριστικά των ερυθρών οίνων με την καταχωρισμένη ονομασία προέλευσης Barbera d’Asti.
            Η πολύπλευρη φύση της ποικιλίας Barbera, σε συνδυασμό με το έδαφος όπου καλλιεργείται, είναι ιδανική για την παραγωγή οίνου κατάλληλου για παλαίωση. Χάρη στην παραδοσιακή χρήση μεγάλων βαρελιών και, πιο πρόσφατα, των βαρελιών τύπου Μπορντό, οι εν λόγω ερυθροί οίνοι μπορούν πλέον να φέρουν την ένδειξη «Superiore». Έχουν ισχυρότερο σώμα και μεγαλύτερη οργανοληπτική πολυπλοκότητα και διατηρούνται για μεγάλο χρονικό διάστημα, ενώ έχουν συμβάλλει στην εξαιρετική φήμη και την αυξανόμενη διεθνή αναγνώριση της ονομασίας Barbera d’Asti.
            9.   Άλλες ουσιώδεις προϋποθέσεις
            
            Συσκευασία
            Το μέγεθος της συσκευασίας ποικίλλει από 0,187 λίτρα έως 12 λίτρα, με εξαίρεση τις χωρητικότητες 2 λίτρων.
            Για τους οίνους Barbera d’Asti και Barbera d’Asti Superiore απαγορεύεται η χρήση μεταλλικών πωμάτων ως μέσου πωματισμού των φιαλών. Επιπροσθέτως, για τύπους που φέρουν την ονομασία «Vigna» και την ένδειξη της υποπεριοχής, επιτρέπεται αποκλειστικά και μόνο η χρήση φυσικών φελλών.
            
               Σύνδεσμος προς τις προδιαγραφές προϊόντος
            
            https://www.politicheagricole.it/flex/cm/pages/ServeBLOB.php/L/IT/IDPagina/12402